Έντι Ρέντμεϊν

Ο Έντι Ρέντμεϊν (Edward John David "Eddie" Redmayne, 6 Ιανουαρίου 1982) είναι Άγγλος ηθοποιός του κινηματογράφου και του θεάτρου. Γεννημένος και μεγαλωμένος στο Λονδίνο, σπούδασε Ιστορία της Τέχνης στο Κολλέγιο Τρίνιτι του Κέιμπριτζ και ύστερα ακολούθησε μια σύντομη καριέρα στο μόντελινγκ. 

Ο Ρέντμεϊν ξεκίνησε την υποκριτική του καριέρα στην υποκριτική ως έφηβος στο θέατρο West End, προτού κάνει το ντεμπούτο του το 1998 με γκεστ εμφανίσεις στην τηλεόραση. Οι πρώτοι ρόλοι στον κινηματογράφο ήρθαν το 2006, όταν συμμετείχε στις ταινίες Παράλληλα μυαλά και Ο καθοδηγητής, και συνέχισε με δευτερεύοντες ρόλους σε πολλές ταινίες, συμπεριλαμβανομένων των Savage Grace (2007), Elizabeth: Η χρυσή εποχή (2007) και Η άλλη ερωμένη του βασιλιά (2008). 

Στο θέατρο, ο Ρέντμεϊν πρωταγωνίστησε στις παραστάσεις Red από το 2009 έως το 2010 και Richard II από το 2011 έως το 2012, που του χάρισε ένα Βραβείο Ολίβιε και το Βραβείο Tony Β' Ανδρικού Ρόλου σε Θεατρική Παράσταση. Η αναγνώριση ήρθε με τον ρόλο του Κόλιν Κλαρκ στο βιογραφικό δράμα Επτά μέρες με τη Μέριλιν (2011) και τον ρόλο του Μάριου Πομερσί στο μιούζικαλ του Τομ Χούπερ Οι Άθλιοι (2012).

Το 2014 ο Ρέντμεϊν ενσάρκωσε τον Άγγλο φυσικό Στίβεν Χόκινγκ στην ταινία Η Θεωρία των Πάντων, για την οποία βραβεύτηκε με το Όσκαρ Α' Ανδρικού Ρόλου και τη Χρυσή Σφαίρα Α' Ανδρικού Ρόλου - Δράμα, ενώ έλαβε υποψηφιότητα για Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο και ένα Βραβείο BAFTA Α' Ανδρικού Ρόλου. Το 2015 ενσάρκωσε τη Λίλι Έλμπε στην ταινία του Χούπερ Το κορίτσι από τη Δανία, η οποία του χάρισε μια υποψηφιότητα Α' Ανδρικού Ρόλου σε τρία βραβεία. Το 2016 ξεκίνησε να πρωταγωνιστεί ως Νιουτ Σκαμάντερ στην κινηματογραφική σειρά Φανταστικά Ζώα.

 Βιογραφία 
Ο Ρέντμεϊν γεννήθηκε στις 6 Ιανουαρίου 1982 στο Λονδίνο. Η μητέρα του, Πατρίσια (γεννημένη Burke), είναι μεσίτρια, και ο πατέρας του, Ρίτσαρντ Ρέντμεϊν, είναι επιχειρηματίας. Ο προπάππους του ήταν ο σερ Ρίτσαρντ Ρέντμεϊν, πολιτικός μηχανικός. Έχει έναν μεγαλύτερο αδερφό, έναν μικρότερο αδερφό και δυο μεγαλύτερα ετεροθαλή αδέρφια. Σε ηλικία 10 ετών, ο Ρέντμεϊν φοίτησε στο Jackie Palmer Stage School, όπου ανακάλυψε την αγάπη του για την υποκριτική και το τραγούδι, μαζί με τον ηθοποιό James Corden.

Φοίτησε στο Eaton College, όπου ήταν στο ίδιο έτος με τον Πρίγκιπα Ουίλιαμ. Συνέχισε τις σπουδές του πάνω στην Ιστορία Τέχνης στο Κολλέγιο Τρίνιτι του Κέιμπριτζ, από όπου αποφοίτησε με τιμές το 2003.

 Καριέρα 

 Μόντελινγκ 
Προτού γίνει ηθοποιός, ο Ρέντμεϊν υπήρξε μοντέλο για την Burberry το 2008 με τον Alex Pettyfer και το 2012 με την Cara Delevigne. Στο τεύχος Σεπτεμβρίου 2012 του Vanity Fair, συμμετείχε στην International Best Dressed List. Το 2015 βρέθηκε στην πρώτη θέση στη λίστα με τους 50 πιο Καλοντυμένους Βρετανούς Άνδρες του GQ.

 Θέατρο 
Ο Ρέντμεϊν έκανε το θεατρικό του ντεμπούτο ως Βιόλα στο έργο του Σαίξπηρ Twelfth Night, στο Middle Temple Hall το 2002. Κέρδισε το βραβείο του Καλύτερου Πρωτοεμφανιζόμενου στα 50α Θεατρικά Βραβεία Evening Standard το 2004, για την ερμηνεία του στο έργο του Edward Albee The Goat, or Who Is Sylvia?, και το βραβείο του Καλύτερου Πρωτοεμφανιζόμενου στα Θεατρικά Βραβεία Κριτικών το 2005. Μετέπειτα θεατρικές επιτυχίες του περιλαμβάνουν το Now or Later του Christopher Shinn στο Βασιλικό Θέατρο. Η παράσταση πραγματοποιήθηκε από τις 3 Σεπτεμβρίου έως την 1η Νοεμβρίου 2008.

Το 2009, ο Ρέντμεϊν εμφανίστηκε στη θεατρική παράσταση του John Logan Red στο Donmar Warehouse, για την οποία κέρδισε το Βραβείο Ολίβιε Καλύτερου Ηθοποιού. Από τις 11 Μαρτίου έως τις 27 Ιουνίου 2010 ξανανέβηκε η παράσταση Red στο Μπρόντγουέϊ και κέρδισε το βραβείο Τόνι Καλύτερης Ερμηνείας. Ενσάρκωσε τον Βασιλιά Ριχάρδο ΙΙ στο Richard II σε σκηνοθεσία του Michael Grandage, στο Donmar Warehouse από τις 6 Δεκεμβρίου 2011 μέχρι τις 4 Φεβρουαρίου 2012.

 Τηλεόραση και Κινηματογράφος 
Ο Ρέντμεϊν πέρασε από κάστινγκ για την ταινία Παράλληλα μυαλά (2006) αφότου γνωρίστηκε με τη σκηνοθέτη Lucy Bevan η οποία τον είδε να παίζει στην παράσταση Goats. Ο Ρέντμεϊν έχει εμφανιστεί σε ταινίες όπως Ο καθοδηγητής (2006), Savage Grace (2007), Παλιοί λογαριασμοί (2008), Η άλλη ερωμένη του βασιλιά (2008), Glorious 39 (2009) και Hick (2011). Πρωταγωνίστησε ως Osmund στη γοτθική ταινία του Christopher Smith Μαύρος θάνατος (2010). Η δραματική ταινία του 2008 The Yellow Handkerchief κυκλοφόρησε στις 26 Φεβρουαρίου 2010 από την εταιρεία Samuel Goldwyn Films.

Πρωταγωνίστησε ως Κόλιν Κλαρκ στη δραματική ταινία Επτά μέρες με τη Μέριλιν (2011). Ενσάρκωσε τον Μάριο Πομερσί στο μιούζικαλ του 2012 Οι Άθλιοι.

Το 2014 ενσάρκωσε τον Στίβεν Χόκινγκ στην Η Θεωρία των Πάντων, ένας ρόλος που του χάρισε το Όσκαρ, τη Χρυσή Σφαίρα, το BAFTA και το Screen Actors Guild Award Α' Ανδρικού Ρόλου.

Στις αρχές του 2015, ο Ρέντμεϊν εμφανίστηκε στην ταινία των αδερφών Wachowski, Το πεπρωμένο της Τζούπιτερ,ως Μπάλεμ Άμπρασαξ. Υπήρξε μια ευρέως διαδεδομένη ταινία, συμπεριλαμβανομένων της ερμηνείας του Ρέντμεϊν, για την οποία κέρδισε το Χρυσό Βατόμουρο Χειρότερου Ηθοποιού την ίδια χρονιά που ήταν υποψήφιος για Βραβείο Όσκαρ Α' Ανδρικού Ρόλου για την ταινία Το κορίτσι από τη Δανία. Ο Ρέντμεϊν έκανε μια γκεστ εμφάνιση στην ταινία Thomas & Friends: Sodor's Legend of the Lost Treasure ως Ράιαν.

Ο Ρέντμεϊν έκανε το τηλεοπτικό του ντεμπούτο το 1998 στη σειρά Animal Ark. Η τηλεοπτική αναγνωρισιμότητα ήρθε με τις σειρές Tess of the d'Urbervilles, The Pillars of the Earth και Birdsong, οι οποίες προβλήθηκαν από το BBC.

Τον Ιούνιο του 2015, ανακοινώθηκε ότι ο Ρέντμεϊν θα πρωταγωνιστούσε ως Νιουτ Σκαμάντερ στην τηλεοπτική προσαρμογή του Φανταστικά Ζώα και πού Βρίσκονται, μια σειρά που προμήνυσε τις ταινίες Χάρυ Πότερ, σε σενάριο της Τζ. Κ. Ρόουλινγκ. Ο Ρέντμεϊν παρουσίασε το ντοκιμαντέρ War Art το 2015, το οποίο πραγματοποιήθηκε στα πλαίσια της σειράς Perspectives του ITV.

Ο Ρέντμεϊν πρωταγωνίστησε στο βιογραφικό δράμα Το κορίτσι από τη Δανία, σε σκηνοθεσία του βραβευμένου με Όσκαρ σκηνοθέτη Tom Hooper. Στην ταινία, που κυκλοφόρησε την 1η Ιανουαρίου 2016 στο Ηνωμένο Βασίλειο, ο Ρέντμεϊν ενσάρκωσε τον transgender πρωτοπόρο Lili Elbe, ένας ρόλος που αποτέλεσε αντικείμενο διαμάχης μέσα στην transgender κοινότητα. Ωστόσο η ερμηνεία του Ρέντμεϊν έλαβε τα καλύτερα σχόλια από τους κριτικούς και τον Ιανουάριο του 2016 ο Ρέντμεϊν έλαβε τη δεύτερη υποψηφιότητά του για Βραβείο Όσκαρ Α' Ανδρικού Ρόλου επί συνεχόμενα χρόνια.

Ο Ρέντμεϊν πρωταγωνίστησε στη σειρά της Stop Motion Early Man όπου έδωσε τη φωνή του στον άνθρωπο των σπηλαίων Dug.

 Προσωπική ζωή 
Ο Ρέντμεϊν παντρεύτηκε τη Hannah Bagshawe, υπεύθυνη δημοσίων σχέσεων, στις 15 Δεκεμβρίου 2014. Η κόρη τους, Iris Mary Redmayne, γεννήθηκε στις 15 Ιουνίου 2016, και ο γιος τους, Luke Richard Bagshawe Redmayne, στις 10 Μαρτίου 2018.

To 2015 o Ρέντμεϊν έγινε Αξιωματικός του εξαιρετικότερου Τάγματος της Βρετανικής Αυτοκρατορίας (ΑΒΑ) προς τιμήν των υπηρεσιών του στην υποκριτική τέχνη. Τον Αύγουστο του 2014, έγινε πρέσβης του κινηματογραφικού εκπαιδευτικού οργανισμού Into Film.

Τον Φεβρουάριο του 2016, ο Ρέντμεϊν μίλησε δημοσίως για την άστεγη νεολαία ΛΟΑΤ του Λος Άντζελες.

Φιλμογραφία
Κινηματογράφος
 Χρονιά Τίτλος  Ρόλος Σημειώσεις  2006 Παράλληλα μυαλά Alex Forbes 2006 Ο καθοδηγητής Edward Wilson, Jr. 2007 Savage Grace Antony Baekeland 2007 Elizabeth: Η χρυσή εποχή Τόμας Μπάμπινγκτον 2008 The Yellow Handkerchief Gordy 2008 Η άλλη ερωμένη του βασιλιά Sir William Stafford 2008 Παλιοί λογαριασμοί Qwerty Doolittle 2009 Glorious 39 Ralph Keyes 2010 Μαύρος θάνατος Osmund 2011 Hick Eddie Kreezer 2011 Επτά μέρες με τη Μέριλιν Κόλιν Κλαρκ 2012 Οι Άθλιοι Μάριος Πομερσί  2014 Η Θεωρία των Πάντων Στίβεν Χόκινγκ  2015 Το πεπρωμένο της Τζούπιτερ Μπάλεμ Άμπρασαξ  2015 Thomas & Friends: Sodor's Legend of the Lost Treasure Ράιαν Φωνή  2015 Το κορίτσι από τη Δανία Άιναρ Βέγκενερ / Λίλι Έλμπε  2016 Φανταστικά Ζώα και πού Βρίσκονται Νιουτ Σκαμάντερ  2018 Early Man Dug Φωνή 2018 Φανταστικά Ζώα: Τα Εγκλήματα του Γκρίντελβαλντ Νιουτ Σκαμάντερ 2019Οι αεροναύτεςJames Glaisher2020Η δίκη των 7 του ΣικάγουTom Hayden2022Φανταστικά ζώα: Τα μυστικά του ΝτάμπλντορΝιουτ Σκαμάντερ2022Η καλή νοσοκόμαCharlie Cullen

 Τηλεόραση 
ΈτοςΤίτλοςΡόλοςΣημειώσεις1998Animal ArkJohn HardyΕπεισόδιο : "Bunnies in the Bathroom"2003DoctorsRob HuntleyΕπεισόδιο : "Crescendo"2005Elizabeth IThe Earl of SouthamptonΕπεισόδιο : "Southampton"2008Tess of the d'UrbervillesAngel Clare4 επεισόδια2010The Pillars of the EarthJack Jackson8 επεισόδια2010The Miraculous YearConnor LynnΜόνο πιλοτική χρήση,
δεν κυκλοφόρησε ποτέ2012BirdsongStephen Wraysford2 επεισόδια2015War Art with Eddie RedmayneΟ εαυτός τουΝτοκιμαντέρ2017CBBC Visits the Wizarding World of Harry Potter and Fantastic BeastsΟ εαυτός τουΝτοκιμαντέρ2024The Day of the JackalThe JackalΠρωταγωνιστής, 10 επεισόδια

 Θέατρο 
ΈτοςΤίτλοςΡόλοςΘέατροΣημειώσεις2002Twelfth NightΒιόλαShakespeare's Globe2003"Master Harold"...and the BoysΑφέντης ΧάρολντEveryman Theatre2004The Goat, or Who Is Sylvia?ΜπίλυAlmeida Theatre2004HecubaΠολύδωροςDonmar WarehouseOff-West End2008Now or LaterJohn Jr.Royal Court TheatreWest End2009-2010RedΚενDonmar WarehouseOff-West EndJohn Golden TheatreΜπρόντγουεϊ2010The Children's MonologuesYoung boyOld Vic TheatreOff-West End2011-2012Richard IIΒασιλιάς Ριχάρδος ΙΙDonmar WarehouseOff-West End2021-2022CabaretThe EmceePlayhouse TheatreWest End2024August Wilson TheatreΜπρόντγουεϊ

 Παραπομπές 

 Εξωτερικοί σύνδεσμοι 

 Έντι Ρέντμεϊν στο IMDb

 Έντι Ρέντμεϊν στο Rotten Tomatoes
 Έντι Ρέντμεϊν στο Yahoo! Movies
 Έντι Ρέντμεϊν στο the Internet Broadway Database 
 Έντι Ρέντμεϊν στο TCM Movie Database
 Έντι Ρέντμεϊν στο AllMovie

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Νικητές βραβείου Tony
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)